รัฐบาลไทย-ข่าวทำเนียบรัฐบาล-นายกรัฐมนตรีประชุม กนช. สั่งการทำแผนงานโครงการแหล่งน้ำขนาดใหญ่ ระยะยาว 20 ปี เร่งรัดแก้ไขปัญหาน้ำอุปโภคบริโภคให้แล้วเสร็จในปี 2562
วันศุกร์ที่ 2 กุมภาพันธ์ 2561
นายกรัฐมนตรีประชุม กนช. สั่งการทําแผนงานโครงการแหล่งน้ําขนาดใหญ่ ระยะยาว 20 ปี เร่งรัดแก้ไขปัญหาน้ําอุปโภคบริโภคให้แล้วเสร็จในปี 2562
นายกรัฐมนตรีประชุม กนช.ครั้งที่ 1/61 สั่งการให้ทําแผนงานโครงการแหล่งน้ําขนาดใหญ่ระยะยาว 20 ปี พร้อมให้จัดทําแผนเร่งด่วนรายปีเริ่มตั้งแต่ปี 61 เร่งรัดแก้ไขปัญหาน้ําอุปโภคบริโภคให้แล้วเสร็จในปี 62 ย้ําติดตามประเมินผลการบูรณาการแผนของแต่ละหน่วยงาน
วันนี้ (2 ก.พ.61) เวลา 09.30 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการทรัพยากรน้ําแห่งชาติ (กนช.) ครั้งที่ 1/2561 โดยมี พลเอก ฉัตรชัย สาริกัลยะ รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม และหน่วยงานที่เกี่ยวข้อง เข้าร่วมการประชุม ภายหลังการประชุม พลเอก ฉัตรชัย สาริกัลยะ รองนายกรัฐมนตรี พร้อมด้วย นายสมเกียรติ ประจําวงษ์ เลขาธิการสํานักงานทรัพยากรน้ําแห่งชาติ (เลขาธิการ สทนช.) ในฐานะกรรมการและเลขานุการ กนช. ได้แถลงผลการประชุมสรุปสาระสําคัญ ดังนี้
รองนายกรัฐมนตรีกล่าวว่า การประชุมครั้งนี้ เป็นการประชุมครั้งแรกของคณะกรรมการทรัพยากรน้ําแห่งชาติ (กนช.) หลังมีคําสั่ง คสช. จัดตั้งสํานักงานทรัพยากรน้ําแห่งชาติ (สทนช.) และให้เลขาธิการ สทนช. เป็นเลขานุการ กนช. ซึ่งที่ประชุม กนช.วันนี้มีการเสนอการบริหารจัดการภายใน สทนช. โดยเห็นชอบให้มีการแต่งตั้งคณะอนุกรรมการรวม 4 ชุด เพื่อทําหน้าที่ขับเคลื่อนงาน 4 ด้านหลัก คือ 1) คณะอนุกรรมการยุทธศาสตร์การบริหารจัดการทรัพยากรน้ํา ทําหน้าที่ในการจัดทําและขับเคลื่อนยุทธศาสตร์การบริหารจัดการทรัพยากรน้ําในระยะ 20 ปี 2) คณะอนุกรรมการกลั่นกรอง วิเคราะห์โครงการ และติดตามประเมินผลการบริหารจัดการทรัพยากรน้ํา 3) คณะอนุกรรมการวิเคราะห์ติดตามสถานการณ์และการบริหารจัดการทรัพยากรน้ํา และ 4) คณะอนุกรรมการขับเคลื่อนโครงการเพิ่มปริมาณน้ําต้นทุนให้เขื่อนภูมิพล ซึ่งคณะอนุกรรมการทั้ง 4 ชุด จะขับเคลื่อนการทํางานทั้งหมดของ สทนช. สําหรับด้านการบริหารจัดการงบประมาณนั้น แต่เดิมสํานักงบประมาณจะจัดสรรงบประมาณประจําปี รวมปีละ 50,000-60,000 ล้านบาทให้กับหน่วยงานที่ทําหน้าที่บริหารจัดการน้ําที่มีอยู่เดิม 30 กว่าหน่วยงาน ซึ่งในปี 2561 นี้จะใช้บประมาณปกติที่ได้รับประมาณ 60,000 ล้านบาท ไปจัดทําแหล่งน้ําขนาดเล็ก เพิ่มประสิทธิภาพในการกักเก็บน้ํา การกระจายน้ํา การระบายน้ํา โดยที่ประชุมวันนี้มีแนวทางให้ปรับการใช้งบประมาณอย่างชัดเจน คือนํางบประมาณปกติไปซ่อมบํารุง ขยายและเพิ่มประสิทธิภาพแหล่งน้ําขนาดเล็ก ส่วนแผนงานโครงการขนาดใหญ่ทั้งหมด นายกรัฐมนตรีสั่งการให้ไปทําแผนงานระยะยาว 20 ปี และให้จัดทําเป็นแผนเร่งด่วนรายปี เริ่มตั้งแต่ปี 2561 เป็นต้นไป ซึ่งแผนงานขนาดใหญ่หรือโครงการขนาดใหญ่ที่มีวงเงินตั้งแต่ 1,000 ล้านบาทจะต้องมีการศึกษาออกแบบในเรื่องผลกระทบ และจัดลําดับความเร่งด่วนว่าจะทําในพื้นที่ใดอย่างไร ซึ่งในที่ประชุม กนช. วันนี้มีการนําเสนอโครงการในเบื้องต้นรวม 44 โครงการในพื้นที่ทุกภูมิภาค
ด้านเลขาธิการ สทนช. กล่าวว่าการขับเคลื่อนยุทธศาสตร์ชาติเรื่องน้ําในช่วง 2-3 ปีที่ผ่านมายังมีจุดที่เป็นปัญหาอุปสรรคพอสมควร เรื่องน้ําอุปโภคบริโภคมี 256 หมู่บ้านที่ยังมีปัญหาอยู่ ซึ่งนายกรัฐมนตรีได้สั่งการให้ทุกหน่วยงานที่มีหน้าที่รับผิดชอบ ดําเนินงานให้แล้วเสร็จโดยเร็วภายในปี 2562 ขณะที่การแก้ไขปัญหาน้ําในภาคการผลิตทั้งภาคการเกษตร ภาคอุตสาหกรรม และพื้นที่ EEC พบว่าแหล่งน้ําในภาคการเกษตรยังมีความล่าช้าร้อยละ 30 ของเป้าหมาย ส่วนเรื่องการป้องกันปัญหาน้ําท่วมนั้น ตามแผนงานของกรมเจ้าท่า และกรมโยธาธิการและผังเมือง มี Master Plan ไว้แล้ว โดยจะได้มีการบูรณการหน่วยงานเพื่อแก้ปัญหาเชิงพื้นที่ทั้งระบบ และจะมีการปรับแผนของกรมเจ้าท่าเพื่อแก้ไขปัญหาการขุดลอกแม่น้ําสายหลักให้ได้ภายในปี 2562-2563 เฉพาะอย่างยิ่งแม่น้ําเจ้าพระยา แม่น้ํายม แม่น้ําชี พร้อมกันนี้ ในเรื่องพื้นที่ป่าที่มีการปลูกป่าต้นน้ํา นายกรัฐมนตรีได้มอบหมายให้กระทรวงทรัพยากรธรรมชาติและสิ่งแวดล้อม (ทส.) เป็นหน่วยงานรับผิดชอบสายหลักเพื่อให้เกิดผลสัมฤทธิ์โดยเร็ว เพราะ ทส. มีงบประมาณและแผนบูรณาการเรื่องป่าอยู่แล้ว
เลขาธิการ สทนช. กล่าวด้วยว่า สําหรับงบประมาณในปี 2562 ที่ได้มีการตั้งไว้จํานวน 130,000 ล้านบาท จะได้มีการปรับปรุงใหม่ เพราะงบใดก็ตามที่เป็นความต้องการของพื้นที่ เมื่อคณะรัฐมนตรีสัญจรได้ลงไปยังพื้นที่แล้ว ก็ต้องเดินหน้าอย่างต่อเนื่อง บางเรื่องสามารถของบดําเนินการในปี 2561 ได้ แต่ในบางเรื่องที่อาจจต้องใช้เวลาในการทําความเข้าใจ ก็ขอให้ไปอยู่ในงบปี 2562 ซึ่งบางแผนงาน/โครงการ อาจมีการปรับออกหรือปรับเข้าได้ ทั้งนี้ สําหรับในปีงบประมาณ 2562-2565 ได้มีแผนงานโครงการใหม่ ๆ เกิดขึ้น ซึ่งจะต้องมีการพิจารณาเป็นแพคเกจรวมกัน ขณะที่เรื่องการแก้ไขปัญหาน้ําประปา นายกรัฐมนตรีสั่งการว่าจะต้องทําให้แล้วเสร็จภายในปี 2562 โดยการบูรณาการเรื่องแผนของแต่ละหน่วยงาน จะต้องมีการติดตามประเมินผลให้เห็นผลสัมฤทธิ์โดยเร็ว
พร้อมกันนี้ กนช. ได้เห็นชอบแผนการบริหารจัดการน้ําและแนวทางพัฒนาเพื่อรองรับระเบียงเศรษฐกิจภาคตะวันออก (EEC) ในระยะ 10 ปี พร้อมทั้งให้หน่วยงานที่เกี่ยวข้องจัดทําแผนหลักเพื่อรองรับการพัฒนาในระยะ 20 ปี ให้ครอบคลุมถึงการใช้น้ําระหว่างประเทศ เทคโนโลยีการพัฒนาน้ําบาดาลขั้นสูงและการผลิตน้ําจืดจากน้ําทะเลต่อไป ส่วนการแก้ไขปัญหาอุทกภัยเมืองชัยภูมิ ตามแผนปี 2562-2568 ที่ประชุมเห็นชอบในหลักการให้กรมชลประทานเร่งดําเนินโครงการบรรเทาอุทกภัยเมืองชัยภูมิ (ระยะที่ 1) โดยให้บูรณาการร่วมกับหน่วยงานที่เกี่ยวข้อง สําหรับสถานการณ์น้ําและการเตรียมการเพื่อรองรับสถานการณ์น้ําปี 2561 คือปริมาณน้ําใช้การปัจจุบัน สามารถรองรับความต้องการใช้น้ําในทุกภาคส่วนจนถึงสิ้นฤดูแล้ง (เม.ย.61)
-------------------------
กลุ่มประชาสัมพันธ์และเผยแพร่ สํานักโฆษก